Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, Tuterako Compañía de María ikastetxean onartuak izan ez ziren haurren familiek aurkeztutako kexa dela-eta Arartekoak egindako txostenari buruzkoa. Galdera argitaratu zen 2017ko ekainaren 16ko 88. Nafarroako Parlamentuko Aldizkari Ofizialean.

Iruñean, 2017ko abuztuaren 21ean

Lehendakaria: Ainhoa Aznárez Igarza

ERANTZUNA

Unión del Pueblo Navarro (UPN) talde parlamentarioak 9-17/PES/-00178 egindako idatzizko galdera dela-eta, hona Nafarroako Gobernuko Hezkuntzako kontseilariak emandako informazioa:

2017ko maiatzaren 12ko idazki baten bidez, Arartekoak hitzez hitz honako hau dioen iradokizuna egin zuen, igorritako erantzunarekin ados ez zegoela-eta Beatriz González Ordoyok egindako kexari (Q/17/287 espedientea) buruz: “*Hezkuntza Departamentuari iradokitzea baiets dezala Tuterako Compañía de María ikastetxeko haur hezkuntzako lehen mailarako ikasgela bakoitzeko ikasleen ratioa handitzeko eskaria, ikaslea hartu ahal izateko hautatu duen ikastetxean*”.

Uztailaren 27ko 333/2017 Ebazpenaren bitartez baietsi egin zen Jesús Gómez Martínezek Tuterako Compañía de María ikastetxearen ordezkari gisa egindako ratio-handitze eskaria.

2017ko martxoaren 9an, Jesús Gómez Martínezek, Tuterako Compañía de María ikastetxearen ordezkari gisa, ratioa 25 ikasletik 28 ikaslera handitzeko eskari bat aurkeztu zuen, 2017/18 ikasturterako, haur hezkuntzako lehen mailako ikasleentzat (3 urte).

Kasu honetan bidezkoa da ratioa handitzeko eskaerari baiezkoa ematea, ikasle horiek ikastetxe eskatuan eskolatu ahal izan daitezen; horrenbestez, onartu egiten da Arartekoak egindako iradokizuna, galderan aipatzen dena.

Iruñean, 2017ko abuztuaren 21ean

Hezkuntzako kontseilaria: María Solana Arana